Аеропрес - Появиха се подробности за използването на МиГ-29СМТ в Сирия
15 Септември 2017 20:44
Създадена на 15 Септември 2017 20:44
На 13 септември стана ясно, че Русия е прехвърлила многоцелеви изтребители МиГ-29СМТ в сирийската си авиобаза Хмеймим. Руският вестник „КоммерсантЪ” изнася допълнителна информация за използването на машината там.
Според вестника в Сирия са изпратени четири МиГ-29СМТ (Изделие 9-19Р). Всички те са от партидата договорена през 2014 г. и доставена 2015 – 2016 г. Всички те са от състава на 116-ти център за бойна подготовка базиран в Астрахан-Приволжский.
Целите на изпращането на типа в Сирия са няколко. Първата е максимален брой от пилотите, които летят на МиГ-29СМТ да преминат през реални бойни действия. Тази задача не е новост. По-рано през годината руския военен министър Сергей Шойгу заяви, че над ¾ от бойните летци от руските ВКС са преминали през Сирия и са участвали в реални бойни действия.
Думите на министър Шойгу трябва да се прецизират, че вероятно става въпрос за ¾ от пилотите, които летят на типове използвани активно в близкоизточната страна – Су-24, Су-25, Су-30, Су-35 и вероятно бойните вертолети.
Втората задача е натрупване на бойно използване на типа в реални условия. Поради спецификата на военните действия там, МиГ-29СМТ ще бъде задействан основно по наземни цели. Типът вече е нанесъл удари по цели на Ислямска държава на управляема авиобомба ОФАБ-500Кр, планира се и използването на лазерно насочваната ракета Х-29Л.
Ако се съди по разпространената снимка от руското МО, МиГ-29СМТ се използва и с неуправляеми бомби ФАБ-500.
Третата основна причина е своеобразна реклама на възможностите на изтребителя, след реалното му бойно използване и засилването на експортния му потенциал.
Next Generation Weapons System Ми-28 Ту-142 Фрапорт Туин Стар Еърпорт Мениджмънт РСК „МиГ” МиГ-23 C-295 пожарогасене Pratt & Whitney A-10 AW109 C295 Singapore Airlines Saab Ан-30 Т-50 Emirates Авиостарт „Армар Корпорейшан Дженера Техникал Ко-оперейшан“ ООД F-15SG